De første 50 årene var hovedgesjeften håndverksproduksjon av geværer og fabrikasjon av ammunisjon. Utstillingslokalet var lite og i det meste av lokalene samt i en sjå i bakgården var det maskinhus og smie. Opptil 15-20 personer, hvorav de fleste gamle fangsfolk, støpte kuler, tromlet patronhylser og ladet ammunisjon. Forretningen eksporterte også våpen og ammunisjon og leverte ved en anledning 400 rifler til Russland.